《陈使君招饮阆州王宫》
明代·任瀚

使君张乐前王地，废殿秋生净绮罗。
虫网阶除闻玉马，棘林风绮见铜驼。
霓裳响屟双成舞，画舸鸣榔百丈过。
正自独愁愁不歇，江关萧瑟听骊歌。

作者简介：四川南充人，字少海。嘉靖八年进士。廷对献替剀切，天子亲题其制策，名动一时。官吏部考功主事、翰林院检讨。旋辞官家居，专心学问，晚年潜心于《易》，深有所得。亦好道家修炼之法。卒年九十三。